ΓΡΑΠΤΗ ΕΡΩΤΗΣΗ E-1717/01

υποβολή: Erik Meijer (GUE/NGL) προς την Επιτροπή

(14 Ιουνίου 2001)

Θέμα: Προστασία των ευρωπαϊκών προϊόντων έναντι του εμπορικού πλεονεκτήματος που συνεπάγεταιπέρ των αντίστοιχων αμερικανικών η εκ μέρους των ΗΠΑ απόρριψη της κλιματολογικής Συμφωνίας του Κιότο

1. Συμμερίζεται η Επιτροπή την άποψή μου ότι οι ΗΠΑ, που είναιπεύθυνες για το 25 % του παγκόσμιου κλιματολογικού προβλήματος, θα συνεχίσουν καθ' όλη την τρέχουσα κυβερνητική θητεία που θα τελειώσει το 2005 να αρνούνται τη συμμόρφωσή τους προς τα συμπεφωνηθέντα το 1997 στο Κιότο σχετικά με την προστασία του κλίματος από τις εκλύσεις διοξειδίου του άνθρακος και από τη συνακόλουθηπερθέρμανση του πλανήτη·

2. Συμφωνεί η Επιτροπή ότι, επομένως, σε πρώτη φάση θαπάρξει ένα εφαρμόσιμο Πρωτόκολλο χωρίς τη συμμετοχή των ΗΠΑ και ότι παραμένει για τις ΗΠΑ ανοικτή η δυνατότητα να προσχωρήσουν σε αυτό σε μια μεταγενέστερη κυβερνητική θητεία·

3. Μπορεί η Επιτροπή να επιβεβαιώσει ότι οι αμερικανικές επιχειρήσεις θα έχουν ένα πλεονέκτημα κατά τα επόμενα έτη στη διεθνή αγορά, τόσο επειδή δεν θα είναιποχρεωμένες να εφαρμόζουν τα ίδια μέτρα με τις ευρωπαϊκές όσο και επειδή τα κέρδη τους δεν θα περιορίζονται από ενεργειακούς φόρους, με αποτέλεσμα ότι θα μπορούν να προσφέρουν για ομοειδή προϊόντα χαμηλότερες τιμές από ό,τι οι επιχειρήσεις όσων ευρωπαϊκών χωρών δεχθούν να εφαρμόσουν την κλιματολογική συμφωνία·

4. Μπορεί σε συνδυασμό με τα ανωτέρω να κάνει η Επιτροπή μια ανάλυση των εμπορικών πλεονεκτημάτων που η αμερικανική οικονομία θα έχει έναντι της ευρωπαϊκής βραχυπρόθεσμα με το να μετακυλίσει το κόστος στις επόμενες γενεές· Προσφέρει η συμμόρφωση στην κλιματολογική συμφωνία του Κιότο πλεονεκτήματα στην ευρωπαϊκή οικονομία έναντι της αμερικανικής·

5. Με ποιόν τρόπο θεωρεί η Επιτροπή ότι θα μπορέσει να αντιμετωπίσει το αμερικανικό εμπορικό πλεονέκτημα έναντι της Ευρώπης, που οφείλεται σε μια κοντόφθαλμη κυβερνητική πολιτική που στην πράξη ισοδυναμεί με συγκεκαλυμμένη κρατικήποστήριξη·

6. Έχει η Επιτροπή κάποια προτίμηση σε εισαγωγικές ή σε εξαγωγικές επιδοτήσεις· Παίζει σε αυτό κάποιο ρόλο η θέση του ΠΟΕ· Πού στηρίζει η Επιτροπή την επιλογή της και με ποια περαιτέρω διαδικασία για τη λήψη απόφασης·

Απάντηση της κας Wallstrm εξ ονόματος της Επιτροπής

(3 Σεπτεμβρίου 2001)

Η Επιτροπή ελπίζει ότι οι Ηνωμένες Πολιτείες κάποια στιγμή θα επιστρέψουν στη διαδικασία του Κυότο και το Πρωτόκολλο. Η Κοινότητα από την πλευρά της θα ηγηθεί της προσπάθειας εφαρμόζοντας τη δέσμευση για μείωση 8 % και θα εργαστεί για την κύρωσή της. Ταυτόχρονα η Επιτροπή θα συνεχίσει τις διπλωματικές της προσπάθειες και την συνεργασία της με τους άλλους εταίρους ώστε να επιτευχθεί η θέση σε ισχύ του Πρωτοκόλλου του Κυότο το 2002.

Η έκβαση του δευτέρου μέρους της έκτης διάσκεψης των συμβαλλομένων μερών στη σύμβαση πλαίσιο των Ηνωμένων Εθνών για τις κλιματικές μεταβολές που έλαβε χώρα στη Βόννη τον Ιούλιο, αποτελεί σημαντικό βήμα προς την κατεύθυνση τηςιοθέτησης του Πρωτοκόλλου του Κυότο από όλα τα συμβαλλόμενα μέρη πουποστηρίζουν το Πρωτόκολλο. Το Πρωτόκολλο δεν παρουσιάζει εμπόδια για την μελλοντική του κύρωση εκ μέρους των Ηνωμένων Πολιτειών. Αν και πρέπει να επιτευχθεί μέχρι το 2005 κάποια εμφανής πρόοδος σχετικά, οι δεσμεύσεις του Κυότο θα αρχίσουν να συμβάλουν στον περιορισμό των εκπομπών των διαφόρων χωρών μόνο από το 2008.

Η ανταγωνιστικότητα των χωρών και των επιχειρήσεων αποτελεί περίπλοκο ζήτημα και οριοθετείται από πολλούς παράγοντες εκτός των περιβαλλοντικών προτύπων και πολιτικών. Η Κοινότητα και οι Ηνωμένες Πολιτείες έχουν και οι δύο μακρά ιστορία φιλόδοξων περιβαλλοντικών προγραμμάτων και παρ'όλα αυτά οι οικονομίες τους είναι ανταγωνιστικές και οι επιχειρήσεις τους κινούνται με επιτυχία στις παγκόσμιες αγορές. Λαμβάνονταςπόψη το γεγονός ότι ο πρόεδρος Μπούς ανέφερε ότι θα αναλάβει ηγετικό ρόλο στο ζήτημα των κλιματικών μεταβολών, θα εξαρτηθεί ωστόσο και από το κατά πόσο η κυβέρνηση των Ηνωμένων Πολιτειών θα δρομολογήσει πρωτοβουλίες στο εσωτερικό της χώρας ώστε να καταπολεμήσει τις κλιματικές μεταβολές και να περιορίσει τις εκπομπές αερίων θερμοκηπίου. Επιπλέον, η Επιτροπή θα παρουσιάσει περί τα τέλη του 2001 μια πρόταση σχετικά με τη διαπραγμάτευση των δικαιωμάτων εκπομπής διοξειδίου του άνθρακα (CO2) σε κοινοτικό επίπεδο, στα πλαίσια της μελλοντικής μας πανοπλίας μέτρων για την εφαρμογή της σύμβασης του Κυότο. Η διαπραγμάτευση των δικαιωμάτων εκπομπής και τα κίνητρα για τη μείωση των σχετικών δαπανών θα επιτρέψουν τον περιορισμό των επιπτώσεων των προς επίτευξη στόχων επί των ευρωπαϊκών επιχειρήσεων. Μια πρόσφατη μελέτη της Επιτροπής κατέληγε ότι ο στόχος του Κυότο θα μπορούσε να επιτευχθεί με συνολικό κόστος 3,7 δισ. ευρώ περίπου τον χρόνο για την Ευρωπαϊκή οικονομία, δηλαδή το 0.06 % του ακαθάριστου εθνικού προϊόντος (ΑΕΠ) που προβλέπεται για το 2010.

Η εφαρμογή των δεσμεύσεων του Κυότο θα έχει επίσης πλεονεκτήματα για τις οικονομίες της Ευρώπης. Έτσι για την εφαρμογή του Πρωτοκόλλου του Κυότο, οι ευρωπαϊκές οικονομίες θα αναγκαστούν να καταναλώνουν λιγότερη ενέργεια και το μερίδιο αγοράς των ανανεώσιμων πηγών ενέργειας θα αυξηθεί. Η κυκλοφορία νέων προϊόντων με καλύτερες ενεργειακές επιδόσεις θα προσφέρει προοπτικές εξαγωγών στις ευρωπαϊκές επιχειρήσεις, συγκεκριμένα δε όταν οι άλλες χώρες θα επιταχύνουν τη μείωση των εκπομπών τους αερίων θερμοκηπίου.

Λαμβάνονταςπόψη τις σημερινές πολιτικές αβεβαιότητες, δεν είναι δυνατόν ακόμα ναποστηρίζει κανείς ότι οι επιχειρήσεις των Ηνωμένων Πολιτειών απολαύουν εμπορικών πλεονεκτημάτων. Επομένως δεν προβλέπεται κανένα ιδιαίτερο μέτρο σχετικά.

Το θέμα της φορολόγησης των εισαγωγών ή των επιχορηγήσεων των εξαγωγών σήμερα είναι άνευ αντικειμένου.